Document ID: /roh_data/filtered/fineweb-2-filterrobots_roh.jsonl.gz/14193

Mintga onn dat quai da quai da 700 chastis pervia da surpassament da scumonds uffizials. E quai be en la regiun Plessur. Sche quels na valessan betg pli mancass in u l'auter daner en la cassa da las regiuns che han remplazzà ils circuits sco livel statal intermediar.
Malgrà che las tavlas èn sutsegnadas cun p.ex. «Kreis Plessur», èn pia in zichel veglias, valan ellas anc. Quai conferma il president da la dretgira chantunala dal Grischun, Norbert Brunner.
Stgisa na vala betg
I na gida pia nagut da pretender, ch'il scumond da parcar na valia betg pli pervia da la tabla in zichel veglia. «Il scumond na scada betg simplamain sche l'instanza mida sia corporaziun, ils scumonds èn er vinavant valaivels, be che la dretgira regiunala dat uss ils chastis», uschia Norbert Brunner.
Enfin uss n'haja anc nagin empruvà da duvrar la stgisa cun ils cirquits per parcar sin in parcadi scumandà.